Τάκης Τσιόγκας

Ο Τάκης Τσιόγκας (Δημήτριος Τσιόγκας του Βασιλείου, 1956 - 5 Απριλίου 2010) ήταν Έλληνας πολιτικός.

 Βιογραφικά στοιχεία 
Γεννήθηκε στην Δολίχη Λάρισας το 1956 και οι γονείς του ήταν φτωχοί αγρότες.Εφυγε πρόωρα ο σύντροφος Δημήτρης (Τάκης) Τσιόγκας, Ριζοσπάστης, 7-4-2010, ανάκτηση 5-4-2016. Φοίτησε στη Δημόσια Σχολή Εργοδηγών και ανέπτυξε έντονη συνδικαλιστική δράση από πολύ νωρίς. Το 1973 συμμετείχε στην εξέγερση του Πολυτεχνείου, με αποτέλεσμα να υποστεί κακοποιήσεις στο αστυνομικό τμήμα στην Αθήνα.
Εντάχθηκε στην ΚΝΕ και έπειτα στο Κ.Κ.Ε., με την σημαία του οποίου εξελέγη βουλευτής Λάρισας την 1η Φεβρουαρίου 2001 (διαδεχόμενος τον Γιάννη Πατάκη), 2004 και 2007.Θητεία στην ελληνική Βουλή, ιστοσελίδα της Βουλής των Ελλήνων. Στις 23 Μαΐου 2008 παραιτήθηκε από το βουλευτικό αξίωμα και αντικαταστάθηκε στην έδρα του από τον Αντώνη Σκυλλάκο.
Εξελέγη γραμματέας και το 1999 πρόεδρος του Εργατικού Κέντρου Λάρισας. Εκλέχθηκε μέλος της κεντρικής επιτροπής του ΚΚΕ για τελευταία φορά το 2009, έναν χρόνο πριν τον θάνατό του.

Απεβίωσε από καρκίνο στις 5 Απριλίου 2010,Ο  Τάκης Τσιόγκας, άρθρο του Αντώνιου-Μάριου Παπαγιώτη, press.gr, 4-2010. κηδεύτηκε με πολιτική κηδεία στο Εργατικό Κέντρο  και τάφηκε στην ιδιαίτερη πατρίδα του. Το όνομά του δόθηκε στην αίθουσα του Πολιτιστικού Κέντρου και σε έναν δρόμο της Δολίχης. Σε οδό “Τάκη Τσιόγκα” μετονομάσθηκε η οδός “Καλλιθέας” στη Λάρισα, Πολιτιστικός Σύλλογος Δολίχης, 20-9-2014. Ήταν έγγαμος και πατέρας δύο παιδιών.Εφυγε μόλις στα 54 ο Τ. Τσιόγκας του ΚΚΕ, Ελευθεροτυπία, 7-4-2010, ανάκτηση 5-4-2016.

Πηγές

Κατηγορία:Βουλευτές εκλεγμένοι με το ΚΚΕ
Κατηγορία:Έλληνες κομμουνιστές
Κατηγορία:Βουλευτές Λάρισας